غوربت ائلده قوشوم اوچدو الیمدن
نازلی یاری یاد آپاردی نه فایدا!
دئییردیم بس من یالانام او دوزدو
اورییمدن داد آپاردی نه فایدا!
ایلقارینا اینانیردیم وار ایدیم
دوستودوم دوستونا" آی حئییف حئییف"
غریبه باغچایدیم غریب بار ایدیم
"ائیلندی امییم ضای حئییف حئییف"
ایندی سوآللاریم اوموددور منه
گاه یاشاییب گاهدان اوسانیرام من
ایللر تجروبه سی قانیددیر منه
بئیله گله جکدن اوتانیرام من
هانی فیکریمده کی سئوگیلیم منیم؟
هانی بس او سوآل؟ هانی او سورقو؟
ایکی بؤلدوم عشقی ائی گولوم منیم
یاریسی سئوینج دیر یاریسی قایقی
بیر گون اولار منده خیاط اولارام
یامارام هر دردی، داغی ، دره نی
بوشقولو، بیچاقلی خراط اولارام
یونتارام آغاجدان حقی گؤرنی
ائی وطن، ائی آفت، ائی نیسگیل ائی شر
غوربتده سویورلار جان داماریمی
ائی گومان، ائی ذلت ائی قاره خبر
اود وورورام یانسین هر نه واریمی
برچسبها: ایلقار, حئییف, قانید, خیاط, خراط
azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab urd_Arab azb_Arab pes_Arab